Tôre zenéixi in Còrsega

E tôre zenéixi in Còrsega són di pòsti d'avistaménto, costroîi da-o XV a-o XVIII sécolo cómme çénte de segoéssa cóntra e incurscioìn di piràtti barbaréschi. Stöia A costruçión de tôre zenéixi a l'é stæta 'na consegoénsa da chéita de Costantinòpoli do 1453. Inte l'ànno 1530 a Repùbrica de Zêna a l'à incaregòu doî comisâi straordenâi (o Pòulo Batìsta Càlvo e o Françésco Döia) pe ispeçionâ e fortificaçioìn da Còrsega. I doî diplomàtichi àn recensîo 23 tôre, de quæ 12 s'atrovâvan inta zöna de Câo Còrso. A-o 1730 inte l'îzoa gh'êa 120 tôre; d'ancheu ne són restæ in pê 67 e de âtre 16 gh'é ancón de roìnn-e. Tànte de ste tôre chi són a-a giornâ d’ancheu scrîte inta lìsta ofiçiâ di Monuménti Stòrichi da Frànsa. Elénco de tôre L'elénco de tôre chi de sótta o l'incomènsa da quélla da Giràggia, costroîa in sce l'îzoa da-o mæximo nómme into pónto ciù setentrionâle da región da Còrsega, pe pöi fâ o gîo in sénso orâio. Tôre sconparîe Tôre de Toga Inte 'na cartolìnn-a de Bastia, ciù ò mêno do 1900, se peu védde a Tôre de Toga, inrocâ de d'âto a-ina priâ, in sciâ mænn-a de Toga. Sórvia a-a tôre a gh'é 'na villa (con 6 barcoîn in sciâ faciâ): a l'é a villa Bellacanzone (in zenéixe: Bella cansón), donde into 1849 o gh'à visciûo Domenico Guerrazzi, ch'o s'atrovâva chi in exîlio volontâio. Inta stæ, tra o 1914 e o 1930 ciù ò mêno, inta villa o l'êa visciûo o pitô, incizô e ceramìsta de òrìgine toscànn-a, Guido Colucci insémme a-a sò mogê, Edith Soutwell Colucci, ingléize ma nasciûa in Còrsega, fotògrafa e stòrica de tradiçioîn e da coltûa de l'îzoa. Nòtte Bibliografîa (FR) Prosper Mérimée, Notes d'un voyage en Corse, Parìggi, Fournier, 1840. (FR) Antoine-Marie Graziani, Les Tours Littorales, Aiàccio, Alain Piazzola, 1992, ISBN 2-907-16106-7. (FR) Michel Vergé-Franceschi e Antoine-Marie Graziani, La guerre de course en Méditerranée (1515-1830), Parìggi, Presses de l'Université Paris IV-Sorbonne, 2000, ISBN 2-840-50167-8. (FR) Antoine-Marie Graziani, Guide des sources de l'histoire de la Corse dans les Archives genoises: epoque moderne 1483-1790, Aiàccio, Alain Piazzola, 2000, ISBN 2-915-41006-2. Âtri progètti Wikimedia Commons a contêgne di files in sce tôre zenéixi in Còrsega Colegaménti estèrni (FR) Les 91 Tours Génoises, in sce mathieu.nivaggioni.free.fr. URL consultòu o 10 màzzo 2021. (FR) Le Conservatoire du littoral, Catalogue monuments historiques (PDF), Ministère de l'écologie, du développement durable et de l'énergie, lùggio 2011. URL consultòu o 10 màzzo 2021.